El 2000 Jaoui va dirigir el seu primer llargmetratge, "Le Goût des autres", 2000, amb guió coescrit amb Jean-Pierre Bacri), que qüestiona les identitats socioculturals. La pel·lícula va tenir un èxit enorme a França i va atraure 4 milions d'espectadors. També va guanyar 4 premis César el 2001, incloent-hi el de millor pel·lícula i el millor guió, i també va obtenir la candidatura a l'Oscar a la millor pel·lícula de parla no anglesa. El 2004, la seva segona pel·lícula com a directora "Comme une image" coescrita amb Bacri, fou seleccionada al 57è Festival Internacional de Cinema de Canes, i va guanyar el premi al millor guió. Va protagonitzar la darrera pel·lícula de Richard Dembo, "La maison de Nina" (2005) i després es va centrar en la música i va llançar el seu àlbum de cançons llatines "Canta" (2006). Va tornar a la indústria del cinema dos anys més tard el 2008 amb "Parlez-moi de la pluie" va oferir a l'humorista francès Jamel Debbouze un paper diferent al que solia interpretar.